text: [{"text_idx": "#000004", "text": "Ulang tahun ke-150 siluet ikonik Levi\u2019s 501 diteruskan oleh jenama tersebut dengan satu lagi kempen yang tidak kurang hebatnya."}, {"text_idx": "#000005", "text": "Lebih menarik, kempen terbaru ini menampilkan kerjasama bersama grup K-pop yang sedang meningkat naik, NewJeans."}, {"text_idx": "#000006", "text": "Selaku duta global untuk Levi\u2019s, NewJeans meneruskan sambutan legasi 501 dengan mempromosikan kegembiraan dalam menyerlahkan ekspresi diri yang sebenar."}, {"text_idx": "#000007", "text": "Dengan rangkaian baharu padanan 501 serta penampilan bermusim, NewJeans dan Levi\u2019s\u00ae menggalakkan peminat untuk menyatakan gaya unik mereka dengan mempamerkan cara berbeza kala menyesuaikan jean Levi\u2019s 501\u00ae lalu menjadikannya gaya milik tersendiri."}, {"text_idx": "#000008", "text": "Dihasilkan bersama Haus Tailors dan rakan kongsi artis Levi\u2019s yang lain, kempen ini menampilkan satu-satunya padanan 501 klasik untuk menunjukkan potensi kreatif jean sebagai kanvas bagi ekspresi diri yang autentik."}, {"text_idx": "#000010", "text": "Dengan reka bentuk serta tampalan sulaman khas oleh tukang jahit Jepun dan Korea, termasuk Kedai Jahit Harajuku dan Kedai Jahit Garosugil, peminat boleh mengunjungi ke Kedai Jahit Levi\u2019suntuk mencipta tafsiran 501 mereka yang sepenuhnya asli juga tersendiri."}, {"text_idx": "#000011", "text": "Menerusi kesan koyakan dan pembaikan khas, jean Original 501\u00ae juga boleh dibuat untuk kelihatan seperti sudah lama digunakan dan dalam padanan longgar. Sudah semestinya peminat daripada semua lapisan masyarakat dialu-alukan untuk mengandingkan serta memadankan helaian mereka untuk mencipta penampilan berbeza."}, {"text_idx": "#000012", "text": "Intipati yang sama juga dirakam oleh mereka ketika menggayakan seluar Baggy Cargo, 501\u00ae Shorts dan Jean Baggy Dad dengan latar belakang rona sejuk untuk mewujudkan suasana musim panas."}, {"text_idx": "#000014", "text": "\u201cKempen ini menggalakkan orang ramai meneroka dan menyatakan gaya unik mereka dengan menampilkan cara berbeza ketika memakai seluar jean Levi\u2019s\u00ae 501\u00ae sekali gus benar-benar menjadikannya milik anda tersendiri,\u201d kata NewJeans."}, {"text_idx": "#000015", "text": "\u201cKami teruja untuk melihat peminat kami meneroka bagaimana koleksi ini boleh disesuaikan dengan Levi\u2019s\u00ae Tailor Shop. Kami tahu mereka boleh mengubahnya dalam arah penggayaan yang sangat unik dan kami tidak sabar untuk melihat apa yang mereka tampilkan!\u201d"}, {"text_idx": "#000016", "text": "Padanan 501\u00ae ini boleh didapati mulai 11 September menerusi , applikasi Levi\u2019s\u00ae dan di butik-butik Levi\u2019s\u00ae seluruh dunia."}, {"text_idx": "#000022", "text": "Honda Giorno+ masuk pasaran Thailand \u2013 skuter 125 cc dengan pelbagai kemudahan dan aksesori pilihan"}]